Source: https://docplayer.cz/66165232-Zasady-volby-kandidata-na-dekana.html
Timestamp: 2019-09-15 10:32:41+00:00
Document Index: 3646618

Matched Legal Cases: ['Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8', 'Čl. 9', 'Čl. 10', 'Čl. 11', 'Čl. 12']

ZÁSADY VOĽBY KANDIDÁTA NA DEKANA - PDF
Download "ZÁSADY VOĽBY KANDIDÁTA NA DEKANA"
1 PREŠOVSKÁ UNIVERZITA V PREŠOVE FAKULTA ZDRAVOTNÍCKYCH ODBOROV ZÁSADY VOĽBY KANDIDÁTA NA DEKANA A PRIJATIA NÁVRHU NA JEHO ODVOLANIE 2015
2 ZÁSADY VOĽBY KANDIDÁTA NA DEKANA A PRIJATIA NÁVRHU NA JEHO ODVOLANIE Akademický senát Fakulty zdravotníckych odborov Prešovskej univerzity v Prešove podľa ustanovenia 27 ods. 1 písm. b) zákona č. 131/2002 Z. z. o vysokých školách a o zmene a doplnení niektorých zákonov v znení neskorších zákonov (ďalej len zákon ) a v súlade s Rokovacím poriadkom Akademického senátu Fakulty zdravotníckych odborov sa uzniesol na týchto z á s a d á c h pre voľby kandidáta na dekana a o postupe prijatia návrhu na jeho odvolanie. PRVÁ ČASŤ Spôsob voľby kandidáta na dekana Čl Akademický senát Fakulty zdravotníckych odborov (ďalej len akademický senát ) podľa ustanovenia 27 ods. 1 písm. b) zákona volí kandidáta na dekana. Čl. 2 Volebná komisia 1. Akademický senát Fakulty zdravotníckych odborov Prešovskej univerzity v Prešove za účelom vykonania volieb kandidáta ustanoví volebnú komisiu pre voľbu kandidáta na dekana Fakulty zdravotníckych odborov (ďalej len volebná komisia ). 2. Volebnú komisiu Akademického senátu Fakulty zdravotníckych odborov ustanoví z členov akademického senátu Fakulty zdravotníckych odborov 3. Volebná komisia má najmenej troch členov, z toho dvoch členov zo zamestnaneckej časti akademického senátu a jedného zo študentskej časti akademického senátu. Volebná komisia ihneď po svojom ustanovení si zvolí svojho predsedu a vypracuje vlastné interné zásady činnosti volebnej komisie. Čl. 3 Vyhlásenie volieb 1. Akademický senát vyhlási termín a miesto konania volieb kandidáta na dekana v primeranom časovom predstihu, najneskôr dva mesiace pred skončením funkčného obdobia doterajšieho dekana. 2. Ustanovenie odseku 1 sa nevzťahuje na osobitný prípad, ak funkciu dekana vykonáva osoba poverená rektorom univerzity na návrh akademického senátu. 3. Termín vykonania volieb podľa odseku 2 vyhlási senát po individuálnom posúdení a zvážení s ohľadom na stav a povahu spoločenskej potreby vykonania volieb. 2
3 Čl. 4 Navrhovanie kandidátov 1. Návrh kandidáta na dekana má právo podať volebnej komisii pre voľbu dekana fakulty v písomnej forme: a) člen akademického senátu fakulty b) najmenej piati členovia zamestnaneckej časti akademickej obce fakulty. 2. Návrhy je potrebné podať najneskôr päť dní pred uskutočnením volieb, pričom doba, počas ktorej je možné návrhy podávať, musí trvať aspoň päť dní od vyhlásenia volieb. Čl. 5 Náležitosti návrhov 1. Navrhovaný kandidát na dekana je spravidla profesorom alebo docentom univerzity, zaradený na fakulte, ktorý je s univerzitou v pracovnom pomere na ustanovený týždenný pracovný čas. 2. Návrh sa predkladá písomne a musí obsahovať: a) meno a priezvisko, b) titul a vedeckú hodnosť, c) pracovné zaradenie, d) vek kandidáta, e) podpis navrhovateľa, f) písomný súhlas kandidáta a jeho podpis, g) dátum navrhnutia a podpis/y navrhovateľa/ľov. 3. Po preskúmaní úplnosti a oprávnenosti návrhu kandidáta na voľbu dekana zverejní volebná komisia na vývesnej tabuli a internetovej stránke fakulty meno kandidáta, resp. zoznam kandidátov na dekana fakulty. 4. O vznesení námietky na preskúmanie úplnosti a oprávnenosti podaných návrhov rozhoduje senát tajným hlasovaním do 24 hodín od jej vznesenia. 5. Námietky môže predkladať kandidát, navrhovateľ a člen akademického senátu. 6. Námietky sa predkladajú volebnej komisii písomne. Čl. 6 Predstavovanie kandidátov 1. Kandidáti na dekana fakulty sa predstavia na verejnom zasadnutí akademického senátu Fakulty zdravotníckych odborov Prešovskej univerzity v Prešove najneskôr jeden deň pred voľbami kandidáta na dekana v akademickom senáte. Čl. 7 Voľba kandidáta na dekana 1. Voľbu kandidáta na dekana vykoná akademický senát. 2. Voľby sa vykonajú tajným hlasovaním. 3
4 3. Volebný akt riadi a zabezpečuje volebná komisia pre voľbu kandidáta na dekana. 4. Voľby kandidáta na dekana sa môžu uskutočniť len vtedy, ak na volebnom zasadnutí akademického senátu je prítomná nadpolovičná väčšina všetkých členov senátu. 5. V priebehu volieb môže ktorýkoľvek z navrhnutých kandidátov odstúpiť, a to vždy pred začatím ďalšieho hlasovania. 6. Každý prítomný člen akademického senátu dostane oproti podpisu od volebnej komisie jednu obálku a hlasovací lístok označený pečiatkou akademického senátu FZO. 7. Každý volič zakrúžkuje na hlasovacom lístku poradové číslo jedného kandidáta, ktorému odovzdáva svoj hlas. Upravený hlasovací lístok vloží do schránky pre hlasovanie. 8. Bezprostredne po ukončení hlasovania volebná komisia spočíta odovzdané hlasovacie lístky a zostaví poradie podľa počtu získaných hlasov. 9. Hlasovací lístok je neplatný: a) ak je označené meno viac ako jedného kandidáta, b) ak je meno kandidáta preškrtnuté alebo podčiarknuté, alebo je hlasovací lístok inak nezrozumiteľný, c) ak je dopísaný iný kandidát. 10. Prázdny hlasovací lístok znamená, že sa volič hlasovania zdržal. 11. Za kandidáta na dekana je zvolený ten kandidát, ktorý získal v tajnom hlasovaní nadpolovičnú väčšinu hlasov všetkých členov akademického senátu, t.j. minimálne sedem členov akademického senátu. 12. Ak kandiduje na dekana len jeden kandidát a nezíska potrebný počet hlasov, vykonajú sa nové voľby kandidáta na dekana. 13. Ak je viac kandidátov na dekana a ani jeden nezíska nadpolovičnú väčšinu hlasov všetkých členov senátu, vykoná sa druhé kolo volieb, do ktorého postupujú len dvaja kandidáti na dekana s najvyšším počtom hlasov získaných v prvom kole. Ak ani v tomto prípade nebol zvolený kandidát na dekana, senát vyhlási nové voľby. 14. Ak kandidujú na dekana dvaja kandidáti na dekana, zvolený je ten kandidát, ktorý získa nadpolovičnú väčšinu hlasov všetkých členov senátu. Ak ani jeden z nich nezíska nadpolovičnú väčšinu hlasov všetkých členov senátu, senát vyhlási nové voľby na kandidáta dekana. 15. O každom kole hlasovania a o výsledku volieb sa vyhotoví zápis, ktorý podpíše volebná komisia. 16. Meno zvoleného kandidáta na dekana predseda volebnej komisie oznámi všetkým navrhnutým kandidátom. 17. Spôsob výberu kandidáta na poverenie vykonávania funkcie dekana rektorom univerzity je rovnaký ako spôsob volieb kandidáta na dekana. Čl. 8 Návrh na vymenovanie dekana 1. Predseda akademického senátu predloží rektorovi Prešovskej univerzity v Prešove návrh v lehote do troch dní odo dňa zvolenia na vymenovanie zvoleného kandidáta na dekana do funkcie dekana fakulty. 4
5 DRUHÁ ČASŤ Návrh na odvolanie dekana Čl. 9 Dôvody na odvolanie dekana 1. Dekana odvoláva na návrh akademického senátu fakulty rektor. Akademický senát fakulty podá návrh na odvolanie dekana vždy, ak bol právoplatne odsúdený za úmyselný trestný čin alebo ak mu bol uložený nepodmienečný trest odňatia slobody. 2. Z vlastného podnetu môže rektor so súhlasom akademického senátu fakulty odvolať dekana, ak dekan a) závažným spôsobom neplní svoje povinnosti, b) hrubo alebo opakovane porušil vnútorné predpisy fakulty alebo c) vážne poškodil záujem univerzity alebo fakulty. 3. Ak akademický senát fakulty opakovane nesúhlasí s návrhom rektora na odvolanie dekana, môže rektor odvolať dekana so súhlasom akademického senátu univerzity, ak bola naplnená najmenej jedna z podmienok podľa 28 ods.3 zákona. Čl. 10 Prerokovanie návrhu na odvolanie dekana 1. O každom návrhu na odvolanie dekana vykoná senát rozpravu a po jej ukončení vykoná tajné hlasovanie. 2. Návrh je schválený, ak za návrh hlasovala nadpolovičná väčšina všetkých členov senátu. Čl. 11 Rozhodovanie o odvolaní dekana 1. Predseda akademického senátu predloží rektorovi Prešovskej univerzity v Prešove návrh na odvolanie dekana fakulty alebo súhlas s odvolaním dekana v lehote do troch dní odo dňa vyslovenia nedôvery. TRETIA ČASŤ Prechodné a záverečné ustanovenia Čl. 12 Záverečné ustanovenia 1. Rušia sa zásady voľby kandidáta na dekana a o postupe prijatia návrhu na jeho odvolanie schválené dňa 30. novembra Zásady voľby kandidáta na dekana a prijatia návrhu na jeho odvolanie nadobúdajú účinnosť dňom schválenia v Akademickom senáte Fakulty zdravotníckych odborov, dňa 9. februára
6 V Prešove 9. február 2015 PhDr. Silvia Žultáková, PhD. predseda AS FZO Dr. h. c. prof. PhDr. Anna Eliašová, PhD. dekanka FZO 6
Zápis zo zasadnutia Akademického senátu FHV ŽU v Žiline
Zápis zo zasadnutia Akademického senátu ŽU v Žiline Dátum konania: 13.6. 2016, 13.00 hod. SEČ Miesto konania: zasadacia miestnosť dekanátu Prítomní členovia AS : Mgr. Eva Augustínová, PhD., PhDr. Marek
Rokovací poriadok Akademického senátu Vysokej školy výtvarných umení v Bratislave
Vysoká škola výtvarných umení v Bratislave Vnútorný predpis Vysokej školy výtvarných umení v Bratislave č. 5/2017 Rokovací poriadok Akademického senátu Vysokej školy výtvarných umení v Bratislave schválený
ŠTATÚT RADY ŠKOLY pri ZŠ Pavla Jozefa Šafárika, Škultétyho 11 Tornaľa
ŠTATÚT RADY ŠKOLY pri ZŠ Pavla Jozefa Šafárika, Škultétyho 11 Tornaľa 982 01 V súlade so zákonom NR SR č.596/2003 Z.z. o štátnej správe v školstve a školskej samospráve a o zmene a doplnení niektorých
Rokovací poriadok Akademického senátu Žilinskej univerzity
Rokovací poriadok Akademického senátu Žilinskej univerzity v znení Dodatku č. 1 Článok 1 Všeobecné ustanovenia 1) Akademický senát Žilinskej univerzity v Žiline (ďalej len AS ŽU ) je najvyšší samosprávny
Rada školy pri Súkromnej základnej škole s materskou školou Márie Montessori. Borinská 23, Bratislava ŠTATÚT RADY ŠKOLY
Rada školy pri Súkromnej základnej škole s materskou školou Márie Montessori Borinská 23, 84103 Bratislava ŠTATÚT RADY ŠKOLY vydaný v súlade so zákonom NR SR č.596/2003 Z.z. o štátnej správe v školstve